	RKP broj
	51280

	Naziv obveznika
	LUČKA UPRAVA VUKOVAR

	Razina
	11




BILJEŠKE UZ FINANCIJSKE IZVJEŠTAJE
ZA RAZDOBLJE
I - IX 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	2.542.681,42
	2.841.839,59
	111,8

	3
	RASHODI POSLOVANJA (šifre 31+32+34+35+36+37+38)
	3
	900.848,90
	1.605.338,73
	178,2

	
	VIŠAK PRIHODA POSLOVANJA (šifre 6-Z005)
	X001
	1.641.832,52
	1.236.500,86
	75,3

	7
	Prihodi od prodaje nefinancijske imovine (šifre 71+72+73+74)
	7
	0,00
	27.314,65
	-

	4
	Rashodi za nabavu nefinancijske imovine (šifre 41+42+43+44+45)
	4
	1.940.671,30
	1.480.635,06
	76,3

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	1.940.671,30
	1.453.320,41
	74,9

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	
	VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)
	X003, Y003
	0,00
	0,00
	-

	
	MANJAK PRIHODA I PRIMITAKA (šifre Y345-X678)
	Y005
	298.838,78
	216.819,55
	72,6



U izvještajnom razdoblju Lučka uprava Vukovar ima prihode poslovanja veće za 11,8% u odnosu na isto razdoblje prethodne godine, dok su rashodi poslovanja veći za 78%. 


Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	63
	Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639)
	63
	6.296,44
	49.608,56
	787,9



U izvještajnom razdoblju ostvarene su kapitalne pomoći temeljem prijenosa EU sredstava u iznosu od 29.796,06 eura uplaćene od strane Vukovarsko-srijemske županije kao nositelja projekta Interreg „IPA CBC Hrvatska-Srbija – Intervencije na Dunavu“ (program prekogranične suradnje) u kojem je Lučka uprava Vukovar partner, a temeljem predanog i odobrenog ZNS-ova za nastale troškove. Drugi dio iznosa odnosno 19.812,50 eura odnosi se na uplaćene kapitalne pomoći za CEF projekt Fairway Danube II - Budući koraci za unaprjeđenje plovidbe na Dunavu.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	65
	Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654)
	65
	295.149,08
	321.782,22
	109,0



U izvještajnom razdoblju dolazi do povećanja ostvarenih prihoda od ostalih pristojbi i naknada (lučke pristojbe za uporabu obale) za 9% u odnosu na izvještajno razdoblje prethodne godine zbog naplate dodatne pristojbe za zbrinjavanje fekalnih otpada s brodova te povećanja broja pristajanja riječnih kruzera.

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	66
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifre 661+663)
	66
	6.518,59
	7.756,97
	119,0



Navedeni prihodi odnose se na prihode od davanja u zakup poslovnih prostora i lučkog područja. Blago povećanje navedenih prihoda u odnosu na isto razdoblje prethodne godine rezultat je povećanja zakupnina za pojedine prostore te viših iznosa naknada za režijske troškove.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	67
	Prihodi iz nadležnog proračuna i od HZZO-a na temelju ugovornih obveza (šifre 671+673)
	67
	2.210.039,64
	2.448.304,21
	110,8



U izvještajnom razdoblju prihodi iz nadležnog proračuna povećani su za 10,8% u odnosu na isto razdoblje prethodne godine, pri čemu su prihodi za financiranje rashoda poslovanja povećani za 73,3%. Navedeno povećanje ponajprije je povezano s osiguranjem sredstava za de minimis potporu trgovačkom društvu Luka-Vukovar d.o.o. za usluge od općeg gospodarskog interesa, u iznosu od 200.000,00 eura, radi osiguravanja kontinuiteta poslovanja društva. Povećanju su pridonijela i sredstva za radove sanacije i održavanja lučke infrastrukture, osobito sanaciju sustava odvodnje u luci Vukovar.
Prihodi za financiranje rashoda za nabavu nefinancijske imovine smanjeni su za 8,8% u odnosu na isto razdoblje prethodne godine. Sredstvima iz nadležnog proračuna financiraju se kapitalne investicije na lučkom području, uključujući izgradnju pristaništa, riječnih marina i nove upravne zgrade, izradu projektne dokumentacije te dodatna ulaganja na postojećim pristaništima, kao i troškovi održavanja lučkih građevina i lučkog područja.

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	31
	Rashodi za zaposlene (šifre 311+312+313)
	31
	312.566,71
	316.629,14
	101,3



Rashodi za zaposlene čine 20% ukupnih rashoda poslovanja, a sastoje se od plaće za redovan rad, plaće u naravi, plaća za prekovremeni rad, doprinosa za zdravstveno osiguranje i ostalih rashoda za zaposlene. Prosječni broj zaposlenih u Lučkoj upravi Vukovar je 11 zaposlenika.

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	32
	Materijalni rashodi (šifre 321+322+323+324+325+329)
	32
	588.270,91
	821.386,79
	139,6



Materijalni rashodi čine 51% ukupnih rashoda poslovanja, a najveći udio ovih rashoda odnosno 91% čine rashodi za usluge. U izvještajnom razdoblju najznačajnije rashode za usluge čine usluge tekućeg i investicijskog održavanja, a koje se najvećim dijelom odnose na rashode na tehničko održavanje infrastrukture, postrojenja i opreme te održavanje lučkog područja i lučkih građevina koji su sastavni dio planiranih operativnih programa. Najznačajniji troškovi nastali u izvještajnom razdoblju odnose se na uklanjanje pilota iz riječne marine u Vukovaru (284.601,41 eura), izmještanje plutajućeg objekta PO-3 s povezanim troškovima (34.018,50 eura), sanaciju sustava odvodnje u luci Vukovar (98.694,00 eura) te sanaciju hidrantske mreže i opskrbe vezova u luci Vukovar (67.592,19 eura). Navedeni iznosi uključuju radove te pripadajuće troškove stručnog nadzora i projektiranja. Preostali troškovi odnose se na redovne usluge čišćenja i održavanja lučkog područja te tekuće i investicijsko održavanje u okviru administrativnih djelatnosti.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	72
	Prihodi od prodaje proizvedene dugotrajne imovine (šifre 721+722+723+724+725+726)
	72
	0,00
	27.314,65
	-



Sukladno definiranim uvjetima iz "Partnership Agreementa" Interreg projekta IPA Hrvatska-Srbija- Intervencije na Dunavu u kojem je Lučka uprava Vukovar projektni partner, nabavljena oprema odnosno podvodni dron u ukupnoj vrijednosti od 27.314,65 eura doniran je Hrvatskoj gorskoj službi spašavanja (HGSS) te je poslovni događaj knjigovodstveno evidentiran sukladno Pravilniku o proračunskom računovodstvu i računskom planu. 

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	42
	Rashodi za nabavu proizvedene dugotrajne imovine (šifre 421+422+423+424+425+426)
	42
	1.628.559,89
	1.372.358,25
	84,3



Najznačajniji rashodi za nabavu proizvedene dugotrajne imovine odnose se na izgradnju i modernizaciju lučkih građevina. Troškovi izgradnje upravne zgrade, uključujući stručni nadzor i povezane usluge, iznose 592.263,61 eura, dok rashodi za izgradnju putničkog pristaništa na Vučedolu, uključujući priključak i dodatnu opremu, iznose 165.996,31 eura. Značajniji rashodi odnose se i na sufinanciranje izgradnje bitvi na pristanu 2 – Dunavska šetnica u iznosu od 115.440,34 eura te izradu koncepcijskog rješenja putničkog pristaništa u Vinkovcima u iznosu od 27.500,00 eura.
U izvještajnom razdoblju nabavljen je podvodni dron u vrijednosti od 27.314,65 eura u okviru programa prekogranične suradnje „Intervencije na Dunavu”, kao i druga oprema za potrebe lučkih pristaništa i redovnog poslovanja. U okviru ove skupine evidentiran je i drugi dio de minimis potpore trgovačkom društvu Luka-Vukovar d.o.o. u iznosu od 282.788,46 eura. Preostali rashodi odnose se na projektnu dokumentaciju, priključke, opremanje i druge zahvate na lučkom području. 

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	45
	Rashodi za dodatna ulaganja na nefinancijskoj imovini (šifre 451 do 454)
	45
	311.635,36
	108.276,81
	34,7



Rashodi za dodatna ulaganja na nefinancijskoj imovini iznose 108.276,81 eura, što je smanjenje od 65,3% u odnosu na isto razdoblje prethodne godine, te čine 7% ukupnih rashoda za nabavu nefinancijske imovine. Najznačajniji rashodi odnose se na izradu koncepcijskog rješenja proširenja putničkog pristaništa u Aljmašu (31.875,00 eura), projektiranje mosta za putničko pristanište u Vukovaru (30.625,00 eura) te izradu projekta rekonstrukcije srednjenaponskog priključka luke Vukovar (11.075,00 eura).
Preostali rashodi odnose se na projektiranje i uređenje parkirališta, ulaganja u skladišni prostor, nadogradnju videonadzora i druge opreme te pripadajuću tehničku dokumentaciju, stručni nadzor, geodetske usluge i pristojbe. 

Izvještaj o obvezama
Bilješka 11.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	1.122,64
	-



Dospjele obveze na kraju izvještajnog razdoblja iznose 1.122,64 eura i odnose se na materijalne rashode po računima s kratkim rokom dospijeća, čija obrada nije završena do kraja razdoblja. Sve su obveze podmirene 1. listopada 2026. 

Bilješka 12.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje nedospjelih obveza na kraju izvještajnog razdoblja (šifre V010 + ND23 + ND24 + 'ND dio 25,26' + ND27)
	V009
	336.825,73
	-



Nedospjele obveze iznose ukupno 336.825,73 eura, a sastoje se od međusobnih obveza subjekata općeg proračuna za povrat u proračun povezanih s bolovanjem na teret HZZO-a u iznosu od 470,14 eura, obveza za rashode poslovanja u iznosu od 315.856,57 eura (redovni režijski troškovi, plaće i usluge tekućeg i investicijskog održavanja na lučkom području), obveza za nabavu nefinancijske imovine u iznosu od 6.375,00 eura, obveza za jamčevne pologe u iznosu od 4.433,42 eura te obveza za predujmove u iznosu od 9.690,60 eura. Predujmovi se odnose na unaprijed plaćene naknade za pravo građenja i služnosti na lučkom području od strane HEP Operatora distribucijskog sustava te zakup poslovnog prostora. 

Bilješka 13.
EU izvještaj
Lučka uprava Vukovar u EU izvještaju ima iskazane rashode i izdatke te potraživanja i obračunate prihode na izvoru 563 za program prekogranične suradnje (Intervencije na Dunavu) koji je subvencioniran EU sredstvima s 85%, a sredstva se ostvaruju temeljem kapitalnih pomoći iz proračuna JLP(R)S temeljem prijenosa EU sredstava koja uplaćuje Vukovarsko-srijemska županija kao nositelj projekta. Rashodi nastali u izvještajnom razdoblju izvršavaju se sukladno hodogramu projektnih aktivnosti, a odnose se na troškove za projektno osoblje (plaće i doprinosi za zdravstveno osiguranje), troškove za intelektualne usluge za izvršenu edukaciju i polaganje ispita o upravljanju čamcima i brodovima, reprezentaciju i usluge promidžbe (TV prilozi, novinski članci i radijske reportaže) za održan okrugli stol te troškove za nabavu opreme za intervencije (plutajuća barijera i podvodni dron). Sukladno definiranom iz „Partnership Agreementa” nabavljeni podvodni dron u ukupnoj vrijednosti od 27.314,65 eura je doniran Hrvatskoj gorskoj službi spašavanja. Lučka uprava Vukovar u EU izvještaju ima iskazane rashode i izdatke na izvoru 510 koji je subvencioniran EU sredstvima s 50% za aktualni CEF projekt „Fairway Danube II – Budući koraci za unaprjeđenje plovidbe na Dunavu”, a u izvještajnom razdoblju je uplaćen prihod (predujam) za realizaciju projekta u iznosu od 19.812,50 eura. Rashodi u sklopu ovog projekta se odnose na izradu dijela projektne dokumentacije (idejni projekt i prometno-tehnološki elaborat), troškove službenog putovanja te podmirivanje plaća i doprinosa za zdravstveno osiguranje za projektno osoblje. U sklopu izvještavanja s izvora nacionalnog sufinanciranja (izvor 12) iskazani su rashodi nastali za prethodno navedena dva projekta.   

